Mexico (bille)

Mexico er en slekt av biller som lever ved fersk- eller saltvann. Larvene graver i jorden og spiser alger og moser. De voksne flyr og kommer gjerne til lys.

Utseende 
Små, ovale, fint hårete, mørke biller. Kroppen har tegninger av lyse, hårlignende skjell.

Levevis 
Lite er kjent om biologien til denne slekten, de fleste kjente eksemplarene er fanget i lysfeller, men de er også funnet på elvebredder med mudder og steiner.

Utbredelse 
Slekten er ikke, som man kanskje kunne tro, begrenset til Mexico, men er også kjent fra Bahamas, Australia og Kina.

Systematisk inndeling 

 Ordenen biller, Coleoptera
 Underordenen Polyphaga
 Overfamilien mudderbiller (Dryopoidea)
 Familien Limnichidae Erichson, 1846
 Underfamilien Thaumastodinae
 Slekten Mexico Spilman, 1972
 Mexico lawrencei Liu & Jia, 2021
 Mexico litoralis Spilman, 1972
 Mexico morrisoni Skelley, 2005
 Mexico xiei Liu & Jia, 2021

Referanser

Kilder 
 Lawrence, J.F., Hastings, A.M., Dallwitz, M.J., Paine, T.A. og Zurcher, E.J. Delta Interactive Key – Coleoptera Elateriformia, Limnichidae.

Eksterne lenker 

 

Limnichidae
Biller formelt beskrevet i 1972
Dyr formelt beskrevet av Theodore James Spilman